Yal tamnaḍt neṭṭef deg-s yiwen umselɣu tikwal sin, tuget deg-sen d irgazen acku tulawin ttagadent axaṭar llant kra n temnaḍin seḥjaben, ttagadent irgazen-nsent neɣ ur sɛint ara lwaqt ad aɣ-d-fkent awal. Tikwal ur nettaf ara win ara nesteqsi ɣas ulama nerza ɣer temnaḍt-nni, yella wanda ad nesteqsi albaɛḍ ad yeḥbes deg tlemmast n wawal ur d-yetkemmil ara, dagi yewwi-d fell-aɣ ad n-nadi amselɣu nniḍen ɣef aya nexdem 130 n yimsulɣa deg tfelwit n wammud acku amselɣu amezwaru tikwal ur d-yetkemmil ara, ur aɣ-d-yettmudu ara yuk ayen nehwaǧ rnu ɣer waya ur aɣ-d-yetmudu ara isem-is d wacḥal di leɛmer-is… ɣef aya nseqdec kan yiwen umselɣu di yal tamnaḍt deg tfelwit n wammud.Rnu ɣer waya llan wid itteffɣen i usentel, llan wid iregglen, llan wid akken kan ad asen-d-nmud tikti ɣef wammud stehzayen yis-s, lexṣas n wassayen n usaweḍ.